Gandia promou el consum de productes locals al Nadal
09 diciembre 2020

## Gandia promou el consum de productes locals al Nadal09 diciembre 2020Última actualización: 14 julio 2025

![](../gestion/img/9a09bb359a9a2d2f032f394ae776d610e64a7380f28162f1ddf1fa76024990a4.jpg)  
  

“Compra productes locals”. Aquest és el lema de la campanya que ha llançat el departament de sector primari (Agricultura, Pesca i Ramaderia) de l’àrea de Gestió Responsable del Territori per tal de recordar la gent la importància de comprar productes locals, de conèixer els productors i productores de Gandia i la Safor...

La regidora, Alícia Izquierdo ha assegurat que allò que es vol “_és defensar que comprar directament als productors i les productores locals sempre és pagar un preu just pel treball que fan i ajudem a empoderar el sector primari, a fer-lo necessari i visible. A més, és bo per a nosaltres i per al medi ambient, perquè se recuperen espècies autòctones, valorem i respectem la pròpia terra, els camps no són abandonats... I, com no, perquè consumir productes locals sempre seran més frescos i de millor qualitat, també reduïm l’impacte ambiental del transport”._

La campanya inclou també un vídeo d’apicultura, pesca, ramaderia i agricultura, amb persones conegudes a la ciutat i comarca. _“Està clar que en el cas de la carn i el peix, encara que comptem amb la confraria de pescadors del Grau, cal anar a la pescateria, a la carnisseria de confiança del barri. Cal saber també que ací comptem amb formatges, cervesa, mel o altres productes fets a Gandia”_.

https://www.youtube.com/watch?v=I4aJrhqOYq4

Es planteja també la possibilitat de regalar aquestes festes una cistella amb productes de proximitat_; “els ajudaríem a donar-se a conèixer i estaríem regalant productes d’alta qualitat. A més, de ficar a les nostres taules eixos productes que tenim al nostre abast i que produeix el sector primari de Gandia i la Safor”_, ha conclòs Izquierdo.   

[Twittear](https://twitter.com/share)